Amyeḍres, macci d ayen i d-yenulfan ar Brahim Tazaɣart, maca yella-d yakan deg ungal amaziɣ labaɛda ungal aqbayli. Deg unnar anagal aqbayli, ma newwi-d awal ɣef umyeḍres, ad tṛuḥ lwelḥa-nneɣ ɣer tsekla timawit tansayt. Yal win ara d-yinin yella umyeḍres deg wungal, aya yemal-d d akken deg wungal-agi yella wayen d-yussan si tsekla timawit, d yal tawsit n tsekla-agi. Aya d ayen i d-nnan yakk wid iqedcen deg unnar aseklan aqbayli. Ma nenna-d amyeḍres deg wungal aqbayli, ladɣa di leqdic-agi, mačči d anadi ara nadi d acu-ten wassaɣen i t-yezdin d wungalen nniḍen, neɣ deg yiḍrisen nniḍen, maca iswi-nneɣ ad d-nbeggen d acu it-icudden ɣer tsekla timawit tansayt, d wacu d-yugem seg-s. Ihi, ad d-nini amek i d-yella umyeḍres deg wungal